নাগৰিকত্ব সংশোধনী বিধেয়ক ২০১৬ বাতিলৰ দাবীত ৰাজ্যজুৰি জাতীয় দল-সংগঠন বোৰে তীব্ৰ প্ৰতিবাদ সাব্যস্ত কৰি থকাৰ সময়তে আজি বিশ্বনাথ চাৰিআলিত পুনৰ বিধেয়কখনৰ বিৰুদ্ধে তীব্ৰ প্ৰতিবাদ সাব্যস্ত কৰিলে কৃষক মুক্তি সংগ্ৰাম সমিতিৰ লগতে ছাত্ৰ মুক্তি সংগ্ৰাম সমিতিয়ে।
বিশ্বনাথ চাৰিআলিৰ পুলিচ পইণ্টৰ সমীপত ১৫ নং ৰাষ্ট্ৰীয় ঘাইপথত কৃষক মুক্তি সংগ্ৰাম সমিতি,ছাত্ৰ মুক্তি সংগ্ৰাম সমিতিৰ উদ্যোগত আৰু দুৰ্নীতি বিৰোধী যুৱ শক্তি অসমৰ বিশ্বনাথ জিলা সমিতিৰ সহযোগত এই প্ৰতিবাদী কাৰ্যসূচী পালন কৰা হয়।
বিধেয়কখন বাতিলৰ দাবীত প্ৰতিবাদকাৰীসকলে নৰেন্দ্ৰ মোদী হুচিয়াৰ, মুখ্য মন্ত্ৰী মুৰ্দাবাদ, অসম চৰকাৰ হায় হায়, অসমত হিন্দু বাংলাদেশীক সংস্থাপন দিয়া নহ'ব আদি শ্লোগানৰে উত্তাল কৰি তোলে প্ৰতিবাদস্থল।
বিভিন্ন শ্লোগানৰ উপৰি প্ৰতিবাদকাৰীসকলে মুখ্য মন্ত্ৰী সৰ্বানন্দ সোণোৱাল আৰু প্ৰধান মন্ত্ৰী নৰেন্দ্ৰ মোদীৰ প্ৰতিমূৰ্তি দাহ কৰা দেখা যায়।
ছাত্ৰ মুক্তি সংগ্ৰাম সমিতিৰ বিশ্বনাথ জিলাৰ সম্পাদক তুলতুল দাস, কৃষক মুক্তি সংগ্ৰাম সমিতিৰ বিশ্বনাথ জিলাৰ সভাপতি বিনয় হাজৰিকা, কৃষক মুক্তিৰ কেন্দ্ৰীয় সমিতিৰ সদস্য জগত বৰা, কৃষক মুক্তি সংগ্ৰাম সমিতিৰ বিহালী আঞ্চলিকৰ সাংগঠনিক সম্পাদক গকুল দাস, দুৰ্নীতি বিৰোধী যুৱ শক্তি অসমৰ কেন্দ্ৰীয় সাংগঠনিক সম্পাদক চাও ভাস্কৰ বৰুৱাকে আদি কৰি অৰ্ধশতাধিক লোকে আজিৰ এই প্ৰতিবাদ কাৰ্যসূচীত অংশগ্ৰহণ কৰে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
